ประชาชนจำนวนมากให้ความสนใจเข้าร่วม “งานมหกรรมขับเคลื่อน Thailand 4.0 ด้วยวิทยาศาสตร์ เทคโนโลยีและนวัตกรรม” บริเวณศูนย์การค้าสยามสแควร์วัน
ประชาชนจำนวนมากให้ความสนใจเข้าร่วม “งานมหกรรมขับเคลื่อน Thailand 4.0 ด้วยวิทยาศาสตร์ เทคโนโลยีและนวัตกรรม” บริเวณศูนย์การค้าสยามสแควร์วัน

บรรยากาศช่วงเช้าของงาน มหกรรมขับเคลื่อน Thailand 4.0 ด้วยวิทยาศาสตร์ เทคโนโลยีและนวัตกรรม บริเวณศูนย์การค้าสยามสแควร์วัน มีประชาชนจำนวนมากให้ความสนใจเข้าร่วมชมนิทรรศการ  ซึ่งงานมหกรรมดังกล่าวกำหนดจัดขึ้นบริเวณพื้นที่ Park@Siam ระหว่างวันที่ 21-23 พฤศจิกายน และบริเวณสยามสแควร์วัน ระหว่างวันที่ 23-25 พฤศจิกายน 2561

เด็กหญิงรวิพร รอดภัย หนึ่งในตัวแทนนักเรียนโรงเรียนท่าศาลาประสิทธิ์ศึกษา จังหวัดนครศรีธรรมราช ที่เดินทางมาจัดแสดงผลงานสิ่งประดิษฐ์ “ดนตรีอิเล็กทรอนิกส์” การประกวดเครื่องดนตรีอย่างง่าย ด้วย kid bright เปิดเผยว่า รู้สึกดีใจที่ได้มาแสดงผลงาน ได้มาเผยแพร่ความรู้ให้กับผู้ที่สนใจด้านวิทยาศาสตร์  รวมถึงได้มาแลกเปลี่ยนความรู้จากเพื่อนๆ นักประดิษฐ์ที่มาจัดแสดงภายในงานเช่นกัน
 
สำหรับงานมหกรรมดังกล่าวจัดขึ้นทั้งหมด 7 โซน เพื่อจัดแสดงผลงานในการขับเคลื่อนยุทธศาสตร์ของประเทศไทย 4.0 อย่างเป็นรูปธรรม ผ่าน 4 ยุทธศาสตร์ คือ “สร้างคน แก้จน เสริมแกร่ง สู่ภูมิภาค” ซึ่งกิจกรรมภายในงาน ประกอบด้วย กิจกรรมการอบรมเชิงปฏิบัติการที่จัดขึ้นบนเวทีกลาง นิทรรศการการแสดงผลงานจาก 13 กลุ่ม เพื่อนำวิทยาศาสตร์เทคโนโลยีและนวัตกรรมก้าวสู่อนาคต  การจัดหน่ายสินค้ายุคใหม่  รวมถึงกิจกรรม E-Stamp ที่เปิดให้ประชาชนมีส่วนร่วม โดยการโหลดแอปพลิเคชันเพื่อเช็คอินตามโซนจัดกิจกรรม เพื่อสะสมแสตมป์รับของรางวัล
 
สำหรับผู้ที่สนใจเข้าร่วมชมงานมหกรรม “ขับเคลื่อน Thailand 4.0 ด้วยวิทยาศาสตร์ เทคโนโลยีและนวัตกรรม  สามารถเดินมาเข้าชมได้ตั้งแต่วันนี้-25 พฤศจิกายนนี้ บริเวณสยามสแควร์วัน